Κανονισμός (ΕΚ) αριθ. 1313/2002 της Επιτροπής

της 19ης Ιουλίου 2002

για εφαρμογή του κανονισμού αριθ. 577/98 του Συμβουλίου σχετικά με τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά τον καθορισμό της ενότητας ad hoc 2003 για τη δια βίου μάθηση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα(1), και ιδίως το άρθρο 4 παράγραφος 2,

Εκτιμώντας τα ακόλουθα:

(1) Ο κανονισμός (EΚ) αριθ. 1626/2000 της Επιτροπής(2), για την εφαρμογή του κανονισμού (EΚ) αριθ. 577/98 του Συμβουλίου, όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα κατάρτισε ένα πρόγραμμα ενοτήτων ad hoc για την έρευνα εργατικού δυναμικού που καλύπτει τα έτη 2001 έως 2004, το οποίο περιλαμβάνει μια ενότητα ad hoc για τη δια βίου μάθηση.

(2) Σύμφωνα με το άρθρο 4 παράγραφος 2, του κανονισμού (EΚ) αριθ. 577/98, ο αναλυτικός κατάλογος των πληροφοριών που πρέπει να συλλέγονται στο πλαίσιο μιας ενότητας ad hoc καταρτίζεται τουλάχιστον 12 μήνες πριν από την έναρξη της περιόδου αναφοράς που προβλέπεται για την εν λόγω ενότητα.

(3) Η ανακοίνωση της Επιτροπής COM(2001) 678 με τίτλο "Η πραγμάτωση μιας ευρωπαϊκής περιοχής δια βίου μάθησης" τονίζει στην παράγραφο 4.3 ότι οι συγκρίσιμες πληροφορίες και στατιστικές μετρήσεις είναι αναγκαίες για την ανάπτυξη και την εφαρμογή συνεκτικών και ολοκληρωμένων στρατηγικών για τη δια βίου μάθηση και ότι τα στατιστικά στοιχεία και οι δείκτες αποτελούν ήδη βασικό μέρος των πρωτοβουλιών που αναλαμβάνονται σήμερα στο πεδίο της δια βίου μάθησης με σκοπό την παρακολούθηση της προόδου τόσο ως προς την επίτευξη των στόχων που έχουν καθοριστεί όσο και ως προς την εφαρμογή των σκοπών πολιτικής.

(4) Σύμφωνα με την κατευθυντήρια γραμμή απασχόλησης Γ για το 2002, τα κράτη μέλη θα πρέπει να θέσουν εθνικούς στόχους για την αύξηση των επενδύσεων στο ανθρώπινο δυναμικό και για τη συμμετοχή στην περαιτέρω εκπαίδευση και κατάρτιση (τυπική ή άτυπη) και να παρακολουθούν τακτικά την πρόοδο ως προς την επίτευξη των στόχων αυτών.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος που έχει συσταθεί με την απόφαση 89/382/EΟΚ, Eυρατόμ του Συμβουλίου(3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο αναλυτικός κατάλογος των πληροφοριών που πρέπει να συλλεγούν το 2003 στο πλαίσιο της ενότητας ad hoc για τη δια βίου μάθηση καθορίζεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουλίου 2002.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 77 της 14.3.1998, σ. 3.

(2) ΕΕ L 187 της 26.7.2000, σ. 5.

(3) ΕΕ L 181 της 28.6.1989, σ. 47.

ΠΑΡΑΡΤΗΜΑ

Έρευνα Εργατικού Δυναμικού - Καθορισμός της ενότητας ad hoc 2003 για τη δια βίου μάθηση

1. Κράτη μέλη και περιφέρειες που αφορά: όλα

2. Η περίοδος αναφοράς είναι το 2003. Όλες οι μεταβλητές παρέχονται είτε:

- για το 15 % τουλάχιστον του δείγματος που χρειάζεται ώστε να πληρούνται οι προϋποθέσεις του άρθρου 3 του κανονισμού (EΚ) αριθ. 577/98. Οι εβδομάδες αναφοράς για το υποδείγμα αυτό κατανέμονται ομοιόμορφα σε όλο το έτος ή

- για το 100 % του δείγματος του δεύτερου τριμήνου του 2003.

3. Οι μεταβλητές κωδικοποιούνται ως εξής:

>ΘΕΣΗ ΠΙΝΑΚΑ>